*Må ikke forveksles med den skotske fotballspilleren og treneren Allan Johnston*

Banner på BBCs bygning under kidnappingen av Johnston
**Alan Graham Johnston** (født 17. mai 1962) er en britisk journalist som jobber for BBC. Han har vært BBCs korrespondent i Usbekistan, Afghanistan og i Gaza. Han ble kidnappet av en gruppe væpnede palestinere den 12. mars 2007 og sluppet fri den 4. juli samme år. 

Fangenskapet førte til mange protester verden rundt, også innad i de palestinske territorier og et medlem av den britiske regjering møtte Hamas for første gang. Den 15. april gikk det rykter om at han hadde blitt myrdet, men disse ble senere avkreftet. Et lydopptak, angivelig fra kidnapperne, dukket opp den 8. mai. Ifølge dette lydopptaket ville Johnston snart bli frigitt. Den 1. juni ble en videosnutt av Johnston frigitt. Etter at Hamas tok full kontroll over Gaza midt i juni og krevde at han skulle bli frigitt, ble det luftet håp om en snarlig frigivelse. Den 24. juni ble det imidlertid publisert en video der han hadde eksplosiver festet rundt livet. Det ble advart at dersom det ble gjort forsøk på å få ham frigitt ved makt, så ville bomben bli detonert. Den 4. juli ble han imidlertid satt fri og overlevert til palestinske tjenestemenn fra Hamas.

Bakgrunn
--------

Johnston ble født i Lindi, Tanganyika (nåværende Tanzania), den 17. mai 1962,. Hans foreldre er Graham og Margaret Johnston. Han gikk på skole og senere på universitet i Skottland, der han studerte politikk. Johnston har også utdanning i journalistikk fra Wales.

Journalistisk virke
-------------------

Johnston begynte å jobbe i BBC i 1991 og har vært korrespondent i åtte år, i forskjellige områder, som Tasjkent, Usbekistan og Kabul i Afghanistan. Han var i Kabul mens Afghanistan fortsatt var kontrollert av Taliban. Etter planen skulle han ha vært BBCs faste korrespondent i Gaza fram til 1. april 2007 og han var den eneste utenlandske reporteren fra en større vestlig mediaorganisasjon som fortsatt var i området på det tidspunktet han ble kidnappet.

Johnston har dekket mange store begivenheter i Gaza for BBC, inkludert den israelske tilbaketrekningen fra Gaza i 2005, Hamas seier i det palestinske valget i 2006, konflikten mellom Israel og Gaza i 2006 og de tidligere deler av den palestinske borgerkrigen mellom Hamas og Fatah (fram til det tidspunkt han ble kidnappet).

Johnston blir ansett som en svært erfaren og respektert journalist blant sine kolleger, og på grunn av gode lokalkunnskaper var det mange andre journalister som kontaktet ham for informasjon. Mustafa Barghouti, palestinernes informasjonsminister, har beskrevet Johnston som "en venn av vårt folk" og at Johnston "har gjort mye for vår sak". Den fengslede Fatah lederen Marwan Barghouti har også omtalt Johnston som en "venn av det palestinske folk". Johnston har vunnet flere priser for sine reportasjer

Kidnappingen
------------

Den 12. mars 2007 ble Johnstons bil funnet forlatt langs veien, kort tid etter at han forlot sitt kontor for å reise hjem. Han hadde kommet tilbake til Gaza fra Israel tidligere på dagen, der han hadde vært hos en tannlege. Et identifikasjonskort hadde blitt etterlatt ved bilen, slik at det ikke skulle være noen tvil om at Johnston faktisk hadde vært i bilen BBC ble oppmerksom på at han var forsvunnet når han ikke telefonerte selskapet til avtalt tid. 

Ifølge palestinsk politi, ble fire væpnede menn observert ved Johnstons bil,. Kidnappingen ble fordømt av palestinske myndigheter, og en unntakstilstand med veisperrer ble gjennomført for å forsøke å finne Johnston, som var inne i det som skulle ha vært hans siste uker i Gaza, der han hadde vært i tre år.

Det gikk rykter om at forhandlinger hadde begynt for å sørge for å få Johnston frigitt, men BBC holdt lenge fast ved at de så langt ikke hadde noen uavhengig bekreftelse på at Johnston faktisk hadde blitt kidnappet. En uke etter forsvinningen bekreftet BBC at det ikke lengre kunne være noen tvil om at han hadde blitt kidnappet.

Den 21. mars, rapporterte israelske kilder at Johnston kunne ha blitt kidnappet av den samme gruppen som i juni 2006 hadde kidnappet den israelske soldaten Gilad Shalit, noe som imidlertid ble benektet for de ansvarlige for sistnevnte kidnapping.

Den 26. mars var kidnapping allerede den lengste en utlending hadde opplevd i Gaza. Dette medførte på nytt krav om at han måtte bli frigitt.

Under den tredje uken av fangenskapet ble det spekulert i om Johnston hadde blitt fanget av en mektig Gaza familie med kriminelle forbindelser, som skiftet støtte til de ulike palestinske faksjonene dersom de skulle være misfornøyd med noen av dem. Familien skulle etter sigende ha planer om å bruke Johnston som et forhandligskort som ville bli løslatt i bytte mot ti medlemmer av Hamas som hadde drept medlemmer av familien..

Referanser
----------

1. 1 2 3 4 5  Staff writer (12. mars 2007). «Fears for BBC Gaza correspondent». BBC News. Besøkt 16. mars 2007.
2. ↑  Raymond Hainey (16. april 2007). «The 'very grounded' journalist who won acclaim for his work in world's war zones». The Scotsman. Besøkt 11. mai 2007.
3. ↑  Mitchell Prothero (9. april 2007). «Journalist's tragic role in Gaza's deadly rivalries». New Zealand Herald. Arkivert fra originalen 29. september 2007. Besøkt 9. april 2007.
4. ↑  BBC (mars 2007). «Biographies - Alan Johnston BBC Gaza Correspondent». Besøkt 10. april 2007.
5. 1 2  Staff writer (12. mars 2007). «Living with risk in Gaza». BBC News. Besøkt 16. mars 2007.
6. 1 2  Kevin Flower and Octavia Nasr (12. mars 2007). «BBC fears its Gaza correspondent abducted». CNN. Arkivert fra originalen 15. mars 2007. Besøkt 16. mars 2007.
7. 1 2  Conal Urquhart (13. mars 2007). «Masked gunmen kidnap British reporter in Gaza City street attack». Guardian Unlimited. Besøkt 18. mars 2007.
8. 1 2  Rory McCarthy (14. mars 2007). «Hamas government acts to free kidnapped BBC man». Guardian Unlimited. Besøkt 18. mars 2007.
9. ↑  Staff writer (11. april 2007). «Broadcasters in BBC reporter plea». BBC News. Besøkt 11. april 2007.
10. ↑  Associated Press (18. april 2007). «Barghouti calls for release of BBC journalist». Jerusalem Post. Besøkt 18. april 2007. [*død lenke*]
11. ↑  «The News Programme Award». Sony Radio Academy Awards. Arkivert fra originalen 10. april 2007. Besøkt 10. april 2007.
12. ↑  Craig Brown (11. mai 2007). «Missing reporter is journalist of year». The Scotsman. Besøkt 11. mai 2007.
13. ↑  Leigh Holmwood and other news agencies (13. mars 2007). «No word on missing BBC journalist». Guardian Unlimited. Besøkt 18. mars 2007.
14. 1 2  Staff writer (13. mars 2007). «Search continues for BBC reporter». BBC News. Besøkt 16. mars 2007.
15. ↑  Adel Zaanoun (Agence France-Presse) (13. mars 2007). «Palestinians hunt for kidnapped BBC reporter in Gaza». Middle East Times. Arkivert fra originalen 29. september 2007. Besøkt 16. mars 2007.  «Arkivert kopi». Arkivert fra originalen 29. september 2007. Besøkt 4. juli 2007.
16. ↑  BBC 15. mars
17. ↑  Staff writer (19. mars 2007). «Father's appeal for BBC reporter». BBC News. Besøkt 19. mars 2007.
18. ↑  Xinhua (21. mars 2007). «Haneya vows to restore security in Palestinian territories». People's Daily. Besøkt 21. mars 2007.
19. ↑  Staff writer (26. mars 2007). «Gaza rally for kidnapped BBC reporter». Middle East Times. Arkivert fra originalen 26. september 2007. Besøkt 26. mars 2007.  «Arkivert kopi». Archived from the original on 26. september 2007. Besøkt 4. juli 2007. CS1-vedlikehold: Uheldig URL (link)
20. ↑  «Leaders at Arab League summit urged to issue call for BBC correspondent's release». Reporters Without Borders. 26. mars 2007. Arkivert fra originalen 1. april 2007. Besøkt 26. mars 2007.  «Arkivert kopi». Archived from the original on 1. april 2007. Besøkt 4. juli 2007. CS1-vedlikehold: Uheldig URL (link)
21. ↑  Staff writer (30. mars 2007). «BBC reporter spends third week in hands of Gaza abductors». CBC News. Besøkt 31. mars 2007.
22. ↑  Donald Macintyre (30. mars 2007). «Missing in Gaza: Whereabouts of kidnapped reporter remain a mystery». The Independent. Arkivert fra originalen 7. april 2007. Besøkt 31. mars 2007.  «Arkivert kopi». Arkivert fra originalen 7. april 2007. Besøkt 4. juli 2007.
23. ↑  Diaa Hadid (29. mars 2007). «17 days on, does Gaza clan hold the key?». The Scotsman. Besøkt 31. mars 2007.
24. ↑  Dipesh Gadher and Mark Hollingsworth (1. april 2007). «Clan chief may have abducted BBC reporter». Times Online. Besøkt 1. april 2007.

|  |  |
| --- | --- |
| Oppslagsverk/autoritetsdata | Gazetteer for Scotland **·** VIAF **·** LCCN
 |